ÚRAD VLÁDY
SLOVENSKEJ REPUBLIKY
    sekcia vládnej legislatívy

                                                Na rokovanie vlády SR
								       Dňa  22. februára 2006
								       K materiálu č. 3174/2006
								       K bodu č. 3

S T A N O V I S K O

k  návrhu zákona, ktorým sa mení a dopĺňa zákon č. 163/2001 Z. z. o chemických látkach a chemických prípravkoch v znení neskorších predpisov  a o doplnení  zákona č. 193/2005 Z.z. o rastlinolekárskej starostlivosti

           	I.
Návrh zákona, ktorým sa mení a dopĺňa zákon č. 163/2001 Z.z. o chemických látkach a chemických prípravkoch v znení neskorších predpisov a o doplnení zákona č. 193/2005 Z.z. o rastlinolekárskej starostlivosti  predkladá na rokovanie vlády Slovenskej republiky podpredseda vlády SR a minister hospodárstva SR Jirko Malchárek ako iniciatívny návrh.
     
II.
Predložený návrh zákona upravuje konanie právnických osôb a fyzických osôb - podnikateľov, ktorí žiadajú o vydanie osvedčenia o správnej laboratórnej praxi. Cieľom návrhu zákona je uplatniť v Slovenskej republike štandardizované organizačné postupy a podmienky, za ktorých sa plánujú, vykonávajú, zapisujú a oznamujú laboratórne štúdie pre neklinické skúšanie chemikálií na ochranu človeka, zvierat a životného prostredia. 

III.

     Legislatívna rada vlády Slovenskej republiky prerokovala predmetný návrh zákona na svojom zasadnutí 31. januára 2006 a odporučila vláde Slovenskej republiky návrh zákona schváliť po zapracovaní jej pripomienok a odporúčaní a na rokovanie vlády SR predložiť jeho nové znenie.

III

    Sekcia vládnej legislatívy Úradu vlády SR konštatuje, že v novom znení sú  pripomienky legislatívnej rady zapracované ( 28 pripomienok), a preto odporúča vláde SR návrh zákona v predloženom znení schváliť. 

Bratislava 17. februára 2006
Vypracovali: D. Mochnacká    
	H. Sabolová	       

	       Štefan G r m a n
	 generálny riaditeľ 	
                                                                	sekcie vládnej legislatívy